burgasdotpro/wikipedia huggingface dataset:
Bystrická dolina (Kysuce)

Bystrická dolina leží v Kysuckej vrchovine vo východnej časti Kysúc v okrese Čadca. Je pomenovaná podľa rieky Bystrica, ktorá tvorí prirodzenú os územia a priberá všetky prítoky z tejto oblasti.
Vymedzenie.
Dolina zaberá celé povodie Bystrice, od pramennej oblasti na východnom okraji Kysuckej vrchoviny, po ústie rieky do Kysuce pri Krásne nad Kysucou. Jej strednú časť zaberá Bystrická brázda, západný okraj patrí do podcelku Krásňanská kotlina.
Osídlenie.
Dolina patrí medzi husto osídlené územia a najmä v dolnej (západnej) a strednej časti sa nachádzajú husto obývané obce. Pri ústí Bystrice leží mesto Krásno nad Kysucou, proti prúdu rieky sú to potom obce Zborov nad Bystricou, Klubina, Stará Bystrica, Radôstka a Nová Bystrica. Charakteristické laznícke osídlenie je v tejto časti Kysúc zastúpené menej.
Doprava.
Územím vedie hlavná spojnica Kysúc a Oravy, cesta II/520, na ktorú sa napájajú všetky obce regiónu. Významnou turistickou atrakciou regiónu je Historická lesná úvraťová železnica.
Turizmus.
Bystrická dolina je atraktívnou turistickou oblasťou, patriacou do CHKO Kysuce. Najväčšími lákadlami je Múzeum kysuckej dediny s lesnou železničkou, orloj i rozhľadňa v Starej Bystrici, či Kysucká cyklomagistrála s napojením na Oravu, Terchovskú dolinu i Poľsko. Obľúbený pre horských cyklistov je okruh okolo Vodnej nádrže Nová Bystrica a celá oblasť je známa hojným výskytom húb.
Majstrovstvá sveta v pozemnom hokeji žien 2018

Majstrovstvá sveta v pozemnom hokeji žien 2018 bol v poradí 14. turnaj majstrovstiev sveta v pozemnom hokeji žien, ktoré organizuje Medzinárodná federácia pozemného hokeja (FIH). Konal sa v dňoch od 21. júla5. augusta 2018 v Londýne, v Anglicku, za účasti 16 tímov. Oproti predchádzajúcim turnajom sa zvýšil počet účastníkov z 12 na 16. Anglicko bolo organizátorom svetového šampionátu žien prvýkrát, v roku 1986 však hostilo mužské podujatie, tiež v Londýne. Titul obhájilo , ktoré vo finálovom stretnutí zvíťazilo nad . Strieborné Írsko a aj bronzové získali svoju prvú medailu.
Organizátor.
Londýn, ktorý neúspešne kandidoval aj na usporiadanie ženských MS 2014, bol zvolený za organizátora MS kongresom FIH vo švajčiarskom Lausanne v novembri 2013. Záujem o usporiadanie MS prejavili 4 krajiny: Anglicko, Austrália, Belgicko a Nový Zéland. Belgicko však nepredložilo formálnu ponuku a Austrália mesiac pred hlasovaním svoju kandidatúru s finančných dôvodov stiahla. Zápasy sa odohrali na štadióne Lee Valley Hockey and Tennis Centre s kapacitou 3 000 miest, ktorý sa nachádza v Queen Elizabeth Olympic Park. Pôvodne plánovaný štadiónRiverbank Arena, bol po LOH 2012 demontovaný a z jeho tribún poskladaný nový štadión Lee Valley Hockey and Tennis Centre.
Kvalifikácia.
Družstvá sa na MS kvalifikovali podľa nasledovného kvalifikačného kľúča:
Poznámka: V zátvorke je uvedené umiestnenie vo svetovom rebríčku FIH k decembru 2017.
Baba z ľadu

Baba z ľadu () je český film z roku 2017 režiséra Bohdana Slámu o vzťahoch medzi ľuďmi troch generácií v jednej rodine. V deji má podstatnú časť priestoru zimné otužovanie vo Vltave, ktoré pri natáčaní podstúpili aj predstavitelia hlavných rolí.
Film získal šesť ocenení Český lev za rok 2017 a to za najlepší film, réžiu, scenár (Bohdan Sláma), mužský herecký výkon v hlavnej úlohe (Pavel Nový) a ženský herecký výkon v hlavnej (Zuzana Kronerová) a vedľajšej úlohe (Petra Špalková).
V septembri 2017 Česká filmová a televizní akademie odporučila film na nomináciu na Oscara v kategórii nalepší cudzojazyčný film. Do užšieho výberu deviatich filmov sa však nedostal. Pri vysielaní filmu v Slovenskej televízii bola vystrihnutá jedna intímna scéna, čo režisér Bohdan Sláma kritizoval.
Brenda Luckiová

Brenda Luckiová (neprechýlene: Brenda Lucki; * Edmonton, Alberta, Kanada) je bývalá veliteľka (Commissioner/Commissaire) Kráľovskej kanadskej jazdeckej polície (RCMP/GRC).
Životopis.
Brenda Luckiová sa narodila a vyrástla v Edmontone, v kanadskej provincii Alberta. Na University of Alberta získala bakalársky titul z psychológie a sociológie. Študovala tiež manažment na University of Manitoba.
Policajná kariéra.
Do Kráľovskej kanadskej jazdnej polície vstúpila v roku 1986. Jej prvé zaradenie bolo v quebeckom Granby kde sa venovala federálnym policajným veciam. Na začiatku 90. rokov pracovala v v Montreáli kde tri roky v utajení zbierala informácie o praní peňazí. V rokoch 1993 až 1994 pracovala v misii UNPROFOR v bývalej Juhoslávii. V misii dohliadala na kriminálne vyšetrovanie a na dodávky pomoci a zdravotných služieb. V misii pôsobila ako jedna z troch zástupcov RCMP/GRC. Jej vojenskí a policajní kolegovia z iných krajín neboli zvyknutí dostávať rozkazy od ženy.
Od roku 1995 trénovala príslušníkov RCMP/GRC z Ottawy policajtov na vyslanie do misie na Haiti. Neskôr bola štyri roky inštruktorkou na Akadémii Kráľovskej kanadskej jazdnej polície (RCMP Training Academy/École de la GRC). Následne štyri roky pôsobila v provincii Manitoba.
V roku 2003 získala hodnosť Inspector/inspectrice a do roku 2005 pracovala v dopravnej polícii Divízie F. Neskôr pôsobila v ďalších rolách, celkovo v provincii strávila šesť rokov. V roku 2009 dosiahla hodnosť Superintendent/surintendante a stala sa velitelkou Severného okresu tejto provincie (Manitoba North District/district Nord au Manitoba). V roku 2012 dosiahla hodnosť Chief Superintendent/surintendante principale a velila dištriktu v severnej Alberte. Od októbra 2016 bola v hodnosti Assistant Commissioner veliteľkou AKadémie Kráľovskej kanadskej jazdnej polície.
Veliteľka RCMP/GRC.
9. marca 2018 ju kanadský premiér Justin Trudeau menoval do funkcie veliteľky Kráľovskej kanadskej jazdnej polície. Stala sa tak prvou ženou parmanentne v tejto funkcii. Funkcie sa ujala k 16. aprílu 2018.
V čase vymenovania bola dve hodnosti pod najvyššiou a v RCMP/GRC strávila 32 rokov.
Svoj odchod z funkcie na dôchodok k 17. marcu 2023 oznámila 15. feburára 2023. Jej nástupca, Michael Duheme sa stal dočasným veliteľom. Do funkcie bol nakniec vymenovaný predsedom vlády 29. apríla 2024.
Symetrická diferencia

Symetrická diferencia alebo symetrický rozdiel dvoch množín je v teórii množín množina tých prvkov, ktoré patria práve do jednej z množín. Obsahuje teda všetky prvky z oboch množín, ktoré sa nenachádzajú v ich prieniku.
Symetrická diferencia množín "A" a "B" sa značí ako
alebo
alebo
Napríklad symetrická diferencia množín formula_4 a formula_5 je množina formula_6. Symetrická diferencia množín dievčat a študentov je množina všetkých dievčat, ktoré nie sú študentky a všetkých chlapcov študentov.
Vlastnosti.
Symetrická diferencia je ekvivalentná so zjednotením oboch rozdielov množín:
a môže byť tiež vyjadrená ako zjednotenie dvoch množín bez ich prieniku:
alebo cez prvky pomocou logickej operácie XOR:
Z definície vyplýva, že symetrická diferencia je vždy (vlastnou alebo nevlastnou) podmnožinou zjednotenia množín:
pričom rovnosť v tejto neostrej inklúzii platí vtedy a len vtedy, ak formula_11 a formula_12 sú disjunktné množiny.
Symetrická diferencia je komutatívna a asociatívna:
Prienik je distributívny nad symetrickou diferenciou:
Prázdna množina je neutrálnym prvkom symetrickej diferencie a každá množina je svojím vlastným inverzným prvkom vzhľadom na symetrickú diferenciu:
Potenčná množina každej množiny sa teda stáva abelovskou grupou so symetrickou diferenciou ako operáciou a prázdnou množinou ako neutrálnym prvkom, kde neutrálny prvok a každý ďalší prvok grupy je svojím vlastným inverzným prvkom.
Thrasón (sochár)

Thrasón () bol grécky sochár v 4. storočí.
Thrasón, grécky sochár neznámeho rodiska, tvoril pravdepodobne v 4. storočí pred Kr. Cestovateľ Strabón vo svojom diele "Geógrafika" uvádza, že videl niekoľko jeho sochárskych diel v Artemidinom chráme v Efeze, medzi nimi napr. sochu Odyseovej manželky Penelopy a jej otrokyne Eurykleie. Zrejme o tom istom umelcovi píše aj rímsky historik Plínius, ktorý zaznamenal, že bol autorom bronzových sôch atlétov, bojovníkov, lovcov a obetníkov..
Česko Slovensko má talent 2018

Česko Slovensko má talent 2018 bola siedma séria televíznej talentovej súťaže. Začala 31. augusta 2018 na TV Prima a 2. septembera 2018 na TV JOJ. Porotcovia v roku 2018 boli Jaro Slávik, Jakub Prachař, Diana Mórová a Marta Jandová, ktorá vystriedala Luciu Bílú. Moderátormi boli David Gránský a Lujza Schrameková. Na prvom mieste skončila Nikoleta Šurinová, na druhom Boki, na treťom mieste Ružena Kováčová.
Epizódy.
&lt;onlyinclude&gt;
&lt;/onlyinclude&gt;
Kastingy.
Kastingy sa konali v týchto mestách:
Lucas Digne

Lucas Digne (* 20. júl 1993) je francúzsky profesionálny futbalista, hrajúci za anglický klub Aston Villa. Jeho pozíciou je post krajného obrancu.
Klubová kariéra.
Lille OSC.
Dňa 27. júla 2010 podpísal svoju prvú profesionálnu zmluvu s tímom Lille OSC na tri roky takže do júna 2013. Za tím odohral 49 zápasov a dal 2 góly.
Paris Saint-Germain.
Dňa 17. júla 2013 podpísal päťročnú zmluvu s tímom Paris Saint-Germain FC. Z Lille do PSG prestúpil za 15 miliónov €.
AS Rím (hosťovanie).
V auguste 2015 odišiel na ročné hosťovanie s opciou na prípadnou kúpou do talianskeho prvoligového klubu AS Rím.
FC Barcelona.
V júli 2016 po EURE prestúpil z PSG do FC Barcelona, kde podpísal päťročný kontrakt.
Everton.
V prestupovom období 2018/2019 prestúpil Digne do Evertonu za čiastku okolo 20 miliónov eur + bonusy.
Reprezentačná kariéra.
Digne hral za francúzske mládežnícke reprezentácie od kategórie U16.
V A-mužstvo Francúzska debutoval 5. 3. 2014 v priateľskom zápase v Saint-Denis proti reprezentanti Holandska (výhra 2:0).
Tréner Didier Deschamps ho vzal na Majstrovstvá sveta 2014 v Brazílii. Francúzi vypadli na šampionáte vo štvrťfinále s Nemecku po porážka 0:1.
Gaurika Singhová

Gaurika Singhová (nep. गौरिका सिंह; * 26. november 2002 je nepálska plavkyňa, od začiatku svojej plaveckej kariéry vo veku 8 rokov držiteľka viacerých národných rekordov. Vyhrala striebornú a tri bronzové medaily na Juhoázijských hrách v roku 2016. Zúčastnila sa tiež letnej olympiády 2016 v Rio de Janeiro. Bola najmladšou účastníčkou, reprezentovala Nepál v 100 m znakom.
Osobný život.
Gaurika Singhová žije a trénuje v Londýne v Copthall Swimming Club, jej trénermi sú Rhys Gormley a Christine Greenová, ktorí už vychovali svetových plavcov. Singhová je momentálne tiež vyslanec dobrej vôle iniciatívy "Shanti Education Initiative Nepal" (SEIN). Singh študovala na Haberdashers' Aske's School for Girls.
Letná olympiáda 2016.
Vo veku 13 rokov a 255 dni bola Sing najmladšou súťažiacou letnej olympiády 2016 v Riu. Časom 1:08:45 vyhrala prvé kolo v znaku, ale nepostúpila do semifinále. Skončila na 31. mieste.
Marcus Aemilius Lepidus (člen triumvirátu)

Marcus Aemilius Lepidus (90 pred Kr. – 13 pred Kr.) bol patricijský rímsky politik z rodiny "Lepidus" z rodu "Aemilius". Spolu s neskorším cisárom Augustom a Marcom Antoniom vládli v období druhého triumvirátu. Okrem funkcie triumvira bol tiež dvakrát zvolený rímskym konzulom v roku 46 pred Kr. a 42 pred Kr. Bol syn Marca Aemilia Lepida, ktorý sa preslávil svojimi povstaniami proti rímskemu senátu a proti republike, čo v konečnom dôsledku viedlo k jeho smrti vo vyhnanstve na Sardínii.
Triumvir Marcus Aemilius Lepidus bol jedným z najväčších prívržencov Caesara. Svoju kariéru začal v roku 49 pred Kr. ako prétor, kedy dozeral na chod Ríma miesto Caesara, ktorý pochodoval proti Pompeiovi do Hispánie. Okamžite po porážke Pompeia na východe v roku 46 pred Kr. bol Lepidus za svoje zásluhy zvolený druhým rímskym konzulom (prvý sa stal Caesar). Vo februári roku 44 pred Kr. zvolil senát Caesara doživotným diktátorom a ten menoval Lepida za svojho zástupcu. Ich priateľstvo trvalo až do Caesarovej vraždy senátormi v čele s Brutom, ku ktorému došlo 15. marca 44 pred Kr.
Po Caesarovej vražde sa Lepidus spojil s Marcom Antoniom, aby pomstili smrť svojho diktátora. Spoločne s Caesarovým prasynovcom a jeho nástupcom Octavianom vytvorili v októbri roku 43 pred Kr. v Bologni (predtým Bononia) druhý triumvirát, ktorý bol oficiálne nazvaný "Triumviri Rei Publicae Constituendae Consulari Potestate", ktorý sa dá voľne preložiť ako vláda troch mužov na nastolenie poriadku v republike. Na rozdiel od prvého triumvirátu bol tento oficiálne vyhlásený a čiastočne paralyzoval moc senátu skrz moc konzulov, čím došlo k úplnému zaniknutiu rímskej republiky. Práve hneď prvým konzulom po vytvorení triumvirátu sa stal po druhýkrát Marcus Aemilius Lepidus.
V roku 38 pred Kr. bola zmluva o vláde troch triumvirov predĺžená o ďalších päť rokov až do roku 33 pred Kr. Počas bitky pri Filippoch v Macedónsku, v ktorej bol porazený spoločník Bruta a Cassia, zostal Lepidus v Ríme a medzičasom prevzal vládu nad západnými provinciami Hispánie a Afriky. Tým bol neoficiálne odsunutý zo správy rímskej ríše k obyčajným administratívnym záležitostiam. Po bitke u Filipp sa snažil oddeliť sa od stále prehĺbujúcich sporov medzi Octavianom a Marcom Antoniom. Avšak v roku 36 pred Kr. sa Lepidus pokúsil zmocniť sa Octavianových víťazných légií, čím mu dal príležitosť, ktorú Octavianus nutne potreboval. Lepidus bol obvinený zo snahy o štátny prevrat a bol vylúčený z triumvirátu. Zároveň bol zbavený všetkých funkcií až na Pontifex Maximus, ktorý mu zabezpečil titul najvyššieho veľkňaza až do smrti. Po udalostiach v Ríme odišiel do exilu na juh Talianska do Circeii (dnešné Circello), kde zomrel v roku 13 pred Kr. už za vlády cisára Augusta.
Majstrovstvá sveta FIRS v inline hokeji 2018

Majstrovstvá sveta FIRS v inline hokeji 2018 bol v poradí 24. turnaj majstrovstiev sveta FIRS v inline hokeji, ktoré organizuje Medzinárodná federácia kolieskových športov (World Skate, predtým FIRS), resp. jej sekciaSvetová inlinehokejová asociácia (WIHA, predtým CIRILH). Turnaj sa konal v Asiagu a Roane, v regióne Benátsko, v Taliansku v dňoch od 14.28. júla 2018, za účasti 24 mužských, 14 ženských, 18 juniorských a 10 ženských juniorských tímov. Majstrovstiev sa zúčastnilo spolu 64 tímov z 26 krajín. Nováčikmi podujatia boli mužské družstvá Írska, Slovenska a Slovinska. Taliansko organizovalo svetový šampionát FIRS piatykrát, predtým hostilo toto podujatie v rokoch 1996 (v Roccaraso), 2009 (vo Varese), 2011 (v Roccaraso) a 2016 (Asiago a Roana). Dejiskami zápasov boli 2 arény: Stadio Hodegart v Asiagu s kapacitou 2 200 divákov a Pala Robaan v Roane s kapacitou 1 300 divákov. 
V mužskej kategórii získalo titul , ktoré vo finálovom zápase zvíťazilo nad obhajcom prvenstva z . U žien obhájilo titul , ktoré vo finále vyhralo nad .
Redfoo

Stefan Kendal Gordy (* 3. september 1975, Los Angeles, Kalifornia, USA), známy pod umeleckým menom Redfoo, je americký raper, spevák, DJ, producent, skladateľ afroamerického pôvodu. Je najznámejší ako člen hudobného dua LMFAO.
Biografia.
Je najmladším synom Berryho Gordyho Jr., zakladateľa nahrávacej spoločnosti Motown Records a spisovateľky Nancy Leviskej. Jeho starý otec z matkinej strany bol Fín. Navštevoval strednú školu spolu s Will.i.amom a GoonRockom. Redfoo maturoval v roku 1995 na škole Palisades Charter High School v Pacific Palisades v meste Los Angeles v Kalifornii. 
V roku 2006 založil so svojim synovcom Skylerom Hustenom Gordym, známym pod umeleckým menom SkyBlu, skupinu LMFAO. Vydali spolu dva štúdiové albumy. V decembri 2012 vydal svoj prvý sólový singel „Bring Out the Bottles“, s ktorým začal svoju sólovú kariéru a objavil sa aj vo filme "Last Vegas".
Od roku 2012 až do roku 2014 chodil s tenistkou Victoriou Azarenkovou.
Calling Time

Calling Time je štúdiový album švédskeho producenta Basshuntera. Album bol vydaný dňa 13. mája 2013 vydavateľstvom Gallo Record Company.
Majstrovstvá Európy C kategórie v bejzbale 2018

Majstrovstvá Európy C kategórie v bejzbale 2018 bol v poradí 3. turnaj majstrovstiev Európy C kategórie v bejzbale mužov, ktoré organizuje Európska bejzbalová konfederácia (CEB). Konal sa v írskom Ashbourne a ukrajinskom meste Kropyvnyckyj v dňoch od 23.28. júla 2018, za účasti 10 tímov rozdelených do 2 skupín. Dejiskom zápasov v írskej skupine bol "International Baseball Centre", ktorý je domovským štadiónom klubu Ashbourne Baseball Club. 
ME C kategórie boli kvalifikačným podujatím na Majstrovstvá Európy B kategórie 2019. Kvalifikovali sa na ne iba víťazné družstvá z oboch skupín a najlepšie družstvo z druhých miest. 
Účastníci a nasadenie do skupín.
Poznámka: Číslo v zátvorke udáva umiestnenie v aktuálnom svetovom rebríčku WBSC v roku 2018.
Void (informatika)

Void je v informatike špeciálny dátový typ, ktorý v niekoľkých programovacích jazykoch odvodených od jazyka C a ALGOL68 označuje typ pre výsledok funkcie, ktorá pri návrate neposkytuje do volajúceho výrazu žiadnu výslednú (návratovú) hodnotu.
Charakteristika.
Návratový dátový typ "void" sa obvykle používa u funkcií, ktoré nevracajú konkrétnu hodnotu, ale sú využívané kvôli vytváraniu vedľajších účinkov, ako je plnenie niektorých úloh alebo výpis výstupných parametrov. Použitie funkcií s návratovým typom "void" je v tomto ohľadu zrovnateľné so syntaktickými konštruktami v iných programovacích jazykoch, ktoré v takom prípade používajú špeciálny typ podprogramu (tzv. procedúra), ako napríklad v programovacom jazyku Visual Basic alebo Pascal, prípadne podobne ako typ jednotky používaný v funkcionálnych programovacích jazykoch a v teórii typov.
Vyšné Jamnícke pleso

Vyšné Jamnícke pleso je pleso v Jamníckej doline v Západných Tatrách na Slovensku. Je známe tiež pod názvom Horné Jamnícke pleso. Má rozlohu 0,4095 ha a je 110 m dlhé a 58 m široké. Má maximálnu hĺbku 3,6 m a objem je 5 406 m³. Leží v nadmorskej výške .
Okolie.
Nachádza sa v najvyššej časti Jamníckej doliny západne od Jamníckeho sedla, severne od Ostrého Roháča a južne od Volovca. Východne od neho sa nachádza Nižné Jamnícke pleso.
Vodný režim.
Z plesa odteká Jamnícky potok, ktorý je prítokom Račkovej patriacej do povodia Váhu. Rozmery jazera v priebehu času zachycuje tabuľka:
Prístup.
Pleso je verejnosti prístupné
Externé odkazy.
Wielka Encyklopedia Tatrzańska (WET), Jamnicki Staw, Wyżni
Majstrovstvá sveta v podhladinovom hokeji 2018

Majstrovstvá sveta v podhladinovom hokeji 2018 bol v poradí 20. turnaj majstrovstiev sveta v podhladinovom hokeji, ktoré organizuje Svetová konfederácia činností pod vodou (CMAS). Konal sa v meste Quebec, v Kanade v dňoch od 20.28. júla 2018, za účasti 14 mužských a 13 ženských tímov. Okrem nich sa predstavilo aj 9 mužských a 6 ženských tímov v turnajoch veteránov. Kanada bola organizátorom svetového šampionátu štvrtýkrát, keď predtým hostila toto podujatie v rokoch 1980 (vo Vancouveri), 1990 (v Montreale) a 2002 (v Calgary). Zápasy sa odohrali v plaveckom bazéne Physical Education Pavilion Pool, ktorý je súčasťou Université Laval campus.
Tituly získali obe družstvá Nového Zélandu, keď vo finálových zápasoch zvíťazili nad Francúzskom v mužskej a Spojeným kráľovstvom v ženskej kategórii. Bronzová Kolumbia v ženskej kategórii získala svoju prvú medailu.
Ghil'ad Zuckermann

Ghil'ad Zuckermann (* 1. jún 1971 ve Tel Aviv, Izrael) je lingvista a profesor jazykovedy na univerzite v Adelaide v Austrálii.
Vzdelanie.
Titul D.Phil. získal na University of Oxford a titul Ph.D. na University of Cambridge.
Tom Dumoulin

Tom Dumoulin (* 11. november 1990, Maastricht, Holandsko) je holandský cestný cyklista jazdiaci za Tím Sunweb. Na letných olympijských hrách v Riu 2016 získal striebornú medailu v individuálnej časovke. V máji roku 2017 ako prvý Holanďan v histórii ovládol preteky Giro d’Italia. V tom istom roku sa tiež stal majstrom sveta v individuálnej časovke.
Tour de France.
Prvý raz štartoval na Tour de France v roku 2013. Skončil na 41. miesto. O rok neskôr (Tour de France 2014) skončil o niečo lepšie. Celkovo obsadil 33. miesto. V roku 2015 po druhej etape obliekol biely dres. Ale nakoniec, preteky nedokončil. Na Tour de France 2016 vyhral dve etapy (9. horskú etapu a 13. individuálnu časovku). Po zranení zápästia v 19. etape však zo závodu nakoniec odstúpil.
Vuelta.
V roku 2012 sa po prvýkrát zúčastnil na Vuelta España, preteky sa mu však nepodarilo dokončiť. Opäť sa na Vuelte predstavil až v roku 2015. Vyhral dve etapy (10. rovinatú etapu a 17. individuálnu časovku) a stal sa najviac aktívnym jazdcom pretekov. Celkovo skončil na šiestom mieste.
Dokonca aj sám Dumoulin uznáva, že Vuelta sú pre neho najmä vzhľadom na neskorý termín veľmi ťažké preteky.
Giro d ' Italia.
Na Giro d’Italia 2016 vyhral prvú etapu v individuálnej časovke. Preteky nakoniec nedokončil.
Na Giro d’Italia 2017 dostal po víťazstvo v časovke ružový dres pre lídra pretekov. Štyri dni pred koncom si ale prvenstvo neudržal a na 1. miesto s náskokom 53 sekúnd sa presunul kolumbijskej Nairo Quintana. V záverečnej časovke sa ale Dumoulinovi podarilo Quintanov náskok dotiahnuť a celkovo vyhrať.
Malcom

Malcom Filipe Silva de Oliveira (* 26. február 1997, São Paulo) je profesionálny brazílsky futbalista, ktorý hrá za ruský klub Zenit Petrohrad. Jeho pozíciou je miesto záložníka.
Klubová kariéra.
Corinthians.
Malcom začal svoju kariéru v mládežiCorinthians. Bol povolaný trénerom Mano Menezes, aby integroval hlavný tím Corinthians v roku 2014. Bol to pravidelný prvý tímový hráč počas majstrovskej sezóny 2015 Campeonato Brasileiro Série A. Počas svojho pôsobenia v klube hral 73 zápasov a strelil 10 gólov.
Bordeaux.
31. januára 2016, Francúzsky tímBordeaux kúpil Malcoma za nezverejnený poplatok; v klube strávil tri sezóny a strelil 23 gólov v 96 zápasoch vo všetkých súťažiach. 
FC Barcelona.
Dňa 24. júla 2018 oznámil katalánsky veľkoklub FC Barcelona prestup brazilčana Malcoma za čiastku okolo 41 miliónov eur. Malcom za Barcelonu prvýkrát skóroval v zápase Ligy majstrov na ihrisku Interu, keď otvoril skóre. Barca remizovala vonku . 6. februára Malcom skóroval v slávnom El Clásicu, keď v prvom zápase semifinále Copa del Rey vyrovnal na konečných .
Zenit Petrohrad.
2. augusta 2019 bol oficiálne oznámený Malcomov prestup z Barcelony do Zenitu Petrohrad. Cena prestupu bola 40 miliónov eur.
Piotr Szczęsny

Piotr Paweł Szczęsny (* 6. júl 1963, Krakov – † 29. október 2017, Varšava) bol poľský chemik, ktorý spáchal samovraždu úpálením ako protest voči politike vláde Práva a spravodlivosti.
19. októbra 2017 pred Palácom kultúry a vedy distribuoval letáky, ktoré sám napísal, polial sa horiacou tekutinou a zapálil sa. Umrel v nemocnici o desať dní neskôr. Po Szczesného smrti ho viaceré vládne médiá označili za mentálne nestabilného.
Szczęsny žil v meste Niepołomice; jeho žena je lekárnička a ich dvaja synovia sú doktorandi. Nebol zúčastnený na žiadnej politickej akcii poľskej opozície a trpel depresiami posledných 8 rokov svojho života. V liste rodine napísal, že jeho skutok nebol motivovaný jeho stavom. Szczęsného samovražda získala značnú medializáciu a pochodu na jeho pamiatku sa zúčastnilo niekoľko stoviek ľudí.
Erik Pačinda

Erik Pačinda (* 9. máj 1989, Košice) je profesionálny slovenský futbalista hrajúci za slovenský prvoligový klub FC Košice. Jeho pozíciou je post pravého krídelnika, poprípade hrotového útočníka.
Klubová kariéra.
Košice.
Pačinda futbalovo vyrastal v Košiciach, kde pôsobil v juniorských rokoch za Lokomotívu Košice, či v seniorských za MFK Košice respektíve FC VSS Košice.
Dunajská Streda.
Po zostupe Košíc do druhej ligy kvôli finančným problémom prestúpil Erik Pačinda do Dunajskej Stredy. V klube sa mu darí pomerne dobre, v momentálne prebiehajúcej sezóne zaznamenal v prvom kole v zápase proti Podbrezovej gól pri výhre . V danej sezóne dal Pačinda v lige 4 góly.
Plzeň.
Po konflikte s hlavným trénerom Dunajskej Stredy Petrom Hyballom odišiel Pačinda do českej Plzne. Nastúpiť mohol až v roku 2019. V zimnej príprave nastúpil do troch zápasov za A-tím a dal 3 góly.
Spartak Trnava.
Pačinda prišiel do Trnavského Spartaku v lete 2020 z českej Viktórie Plzeň. Za Spartak odohral 12 zápasov v ktorých sa mu podarilo streliť 5 gólov.
Košice.
Po necelom pol roku Erik Pačinda odišiel do rodných Košíc kvôli nezhodám v Spartaku Trnava, kde tréner Norbert Hrnčár nemal s Pačindom žiadne plány do budúcna. Na svoj debutový zápas v drese druholigových Košíc ešte stále čaká.
Majstrovstvá Ázie vo futsale žien 2018

Majstrovstvá Ázie vo futsale žien 2018 bol v poradí 2. turnaj majstrovstiev Ázie vo futsale žien, ktoré organizuje Ázijská futbalová konfederácia (AFC). Konal sa v dňoch od 2.12. mája 2018 v Bangkok, v Thajsku, za účasti 15 tímov. Nováčikom podujatia bolo až 7 družstiev: Bahrajn, Bangladéš, Čínsky Tchaj-pej, Indonézia, Libanon, Macao a Turkménsko . Thajsko predtým hostilo ázijský šampionát mužov v roku 2000 a 2008, zakaždým v Bangkoku. Dejiskom zápasov boli arény Bangkok Arena a Indoor Stadium Huamark. Titul obhájil , ktorý vo finálovom zápase zvíťazil opätovne nad .
Turnaj sa mal pôvodne konať v roku 2017, dva roky po prvom ženskom turnaji, bol však presunutý o rok neskôr a rozhodnutie o Thajsku ako o organizátorskej krajine padlo v júli 2017.
Nasadenie do výkonnostných košov.
Žrebovanie skupín, ktoré prebehlo 5. marca 2018, bolo rozlosované podľa nasledovných výkonnostných košov:
Elena Lucrezia Cornaro Piscopia

Elena Lucrezia Cornaro Piscopia (* 5. jún 1646, Benátky† 26. júl 1684, Padova) bola talianska filozofka a matematička, prvá žena v histórii, ktorá získala na univerzite titul doktora. Išlo o titul doktora filozofie, ktorý dosiahla v roku 1678 na univerzite v Padove.
Pôvod.
Narodila sa v Benátkach v bohatej a urodzenej rodine, ktorej členovia patrili už po niekoľko generácií k významným mecenášom umenia a vied. Jej otcom bol Giovanni Battista Cornaro Piscopia. Od svojich siedmich rokov sa učila gréčtinu a latinčinu a od svojich dvadsiatich dvoch rokov študovala klasickú a modernú gréčtinu, filozofiu, teológiu a učila sa hebrejsky. Bola tiež mimoriadne hudobne nadaná, hrala na niekoľko hudobných nástrojov a hudbu i skladala.
Univerzitné štúdia.
V dospelom veku chcela vstúpiť do benediktínskeho rádu, ale otec ju presvedčil, aby študovala na univerzite, čo bolo vtedy niečo celkom mimoriadne, keďže žiadna škola neprijímala ženy na vyššie štúdiá. Elena však bola prijatá a na univerzite sa následne venovala štúdiu filozofie a teológie. Členovia univerzitnej rady jednomyseľne odporučili, aby nakoniec dostala doktorát v oboch odboroch. Kardinál Gregorio Barbarigo, kancelár univerzity, ale udelenie titulu doktora teológie vetoval, pretože by po získaní tohto titulu mohla teológiu vyučovať, čo vtedy ženám nebolo dovolené. 25. júna 1678 získala titul doktora filozofie (ako prvá žena na svete) potom, čo úspešne zložila ústnu skúšku na tému Aristotelových "Neskorších analýz a fyziky". V nasledujúcich sedemdesiatich rokoch Padovská univerzita žiadny ďalší titul žene neudelila.
Zomrela na tuberkulózu, je pochovaná v "Basilica di Santa Giustina" v Padove. 
Je po nej pomenovaný kráter "Piscopia" na Venuši.
Live from Beyond Hell / Above Heaven

Live from Beyond Hell / Above Heaven je tretie DVD, koncertný album a koncertný film dánskej heavy metalovej skupiny Volbeat. Bolo vydané 25. novembra 2011 cez Universal a Vertigo Records.
Obsah.
Prvé DVD obsahuje záznam koncertu v kodanskej hale Forum z 19. novembra 2010, v ktorom skupina Volbeat hrala pred približne 10 000 ľuďmi. Na koncerte sa objavili takmer všetci hosťujúci hudobníci, ktorí vystúpili na štúdiových albumoch skupiny. Jakob Øelund hrá v skladbe „16 Dollars“ na kontrabas. Pri skladbe „Evelyn“, kde v pôvodnej verzii môžeme počuť Marka „Barneyho“ Greenwaya zo skupiny Napalm Death, prevzal Lars Göran Petrov zo skupiny Entombed sprievodný death metalový spev. Pernille Rosendahlová zo skupiny The Storm vystupuje v skladbe „Mary Ann's Place“. V skladbe „7 Shots“ hrá Michael Denner na gitaru a gitarové sólo a speváka skupiny Kreator Milleho Petrozzu môžeme počuť ako hosťujúceho speváka. Boxer Mikkel Kessler sa vyskytuje v skladbe „A Warrior's Call“, ktorá bola napísaná pre jeho nástup. Nakoniec sa objavil aj Johan Olsen pri skladbe „The Garden's Tale“.
Úvod obsahuje výňatky z diela „Tanec rytierov“ od ruského skladateľa Sergeja Prokofieva. V skladbe „Sad Man's Tongue“ hrá skupina časť skladby „Holy Diver“ od skupiny Dio, zatiaľ čo v poslednej skladbe „The Human Instrument“ je na konci úryvok zo skladby „Raining Blood“ od skupiny Slayer.
Druhé DVD začína záznamom koncertu v House of Blues v Kalifornii v meste Anaheim z 9. apríla 2011. Skladba „Angelfuck“ je cover verzia skladby od skupiny Misfits. Ako hosťujúci gitarista a spevák sa objaví Rob Caggiano, vtedajší člen skupiny Anthrax. Skupina Volbeat je na konci podporovaná gitaristom skupiny Anthrax Scottom Ianom pri skladbu „I Only Wanna Be With You“. Tieto tri skladby sú nasledovnými tromi skladbami, ktoré boli zaznamenané na vystupení skupiny Volbeat 5. júna 2011 v rámci festivalu Rock am Ring. Druhé DVD je dokončené zákulisnými zábermi.
Hodnotenie.
Christof Leim v nemeckom časopise Metal Hammer napísal o "Live from Beyond Hell / Above Heaven" ako o "coolovom živom dokumente". DVD ukazuje, že skupina Volbeat "naživo jednoducho robí zábavu" a "velké rockové kino s množstvom bzučania v obraze a zvuku". Leim dal DVD 6/7 bodov. Frank Albrecht z nemeckého časopisu Rock Hard opísal materiál ako "splnený", ale kritizoval "drobné nedostatky v setliste". Čitateľ časopisu Metal Hammer vybral "Live from Beyond Hell / Above Heaven" za najlepšie DVD roka 2011. V Nemecku ziskalo DVD platinu.
Rodný dom Františka Palackého

Rodný dom Františka Palackého je objekt číslo popisné 108 v Hodslaviciach v okrese Nový Jičín v Moravskosliezskom kraji na severovýchode Česka. Budova je spolu s Palackého sochou stojacou pri objekte vyhlásená za národnú kultúrnu pamiatku Českej republiky. Pre záujemcov je k dispozícii turistická známka číslo 1597 nazvaná "Pamätník Františka Palackého v Hodslaviciach".
Dejiny a popis.
Prízemný domček vybudoval v roku 1797 Jiří Palacký, ktorý v dome zriadil evanjelickú školu. Dom mal hlavnú miestnosť, k tomu dve izby a ešte dve malé komôrky. Strechu pokrývali šindle. V dome sa manželke Jiřího Palackého, Anne (rodenej Křižanovej) narodil 14. júna 1798 syn František.
Pri príležitosti stého výročia narodenia Františka Palackého v roku 1898 bola na dom osadená pamätná doska. Súčasne novú šindľovú krytinu získala strecha objektu a rodná izba získala starý dubový nábytok, ktorý doplnili ešte ďalšie predmety z Palackého doby.
Pred rodným domom stojí Palackého socha, ktorú roku 1968 vytvoril Vladimír Navrátil.
Pomník obetiam katastrofy v bani Nelson

Pomník obetiam katastrofy v bani Nelson stojí na okraji Oseka, smerom k Hradu Osek. Od roku 1958 je chránený ako kultúrna pamiatka Českej republiky a od roku 1978 ako národná kultúrna pamiatka Českej republiky.
Dejiny.
Pomník vytvoril v roku 1935 sochár Karel Pokorný podľa návrhu architekta Josefa Gruse. Súsošie predstavuje smútiacich rodičov mŕtveho baníka.
Pomník je pripomienkou obetí katastrofy v bani Nelson III z 3. januára 1934. Vtedy sa vplyvom výbuchu v podzemí zrútili budovy bane, načo v šachtách vypukol požiar. Jeho šírenie zamedzilo až zamurovanie vetracích jám. Celkom tu zahynulo 144 osôb - 140 baníkov v bani, 2 osoby v troskách a posledné 2 osoby pri záchranných a vypratávacích prácach. Tie trvali 5 rokov. V súčasnosti je pri ňom zároveň posledné zastavenie NS "Prírodou a dejinami Oseka".
Univerzita obrany

Univerzita obrany je štátna vysoká škola v Česku, ktorá má za úlohu vysokoškolskú prípravu dôstojníckeho zboru pre Armádu Českej republiky a vedecko-výskumnú činnosť pre rezort obrany Českej republiky. Škola vznikla k 1. septembru 2004 na základoch Vojenskej akadémie v Brne, Vysokej vojenskej školy pozemného vojska vo Vyškove a Vojenskej lekárskej akadémie Jana Evangelisty Purkyně v Hradci Králové. Univerzita má 3 fakulty, 1 ústav a 3 centrá. Rektorkou-veliteľkou univerzity je od 1. augusta 2020 brig. gen. prof. RNDr. Zuzana Kročová, Ph.D..
Fakulty, ústav a centrá.
Univerzita sa člení na tieto fakulty, ústav a centrá:
Pierko

Pierko môže byť:
Jakub Brašeň

Jakub Brašeň (* 2. máj 1989, Banská Bystrica) je profesionálny slovenský futbalista hrajúci za slovenský klub FC ViOn Zlaté Moravce. Jeho pozíciou je post krajného záložníka.
Klubová kariéra.
Futbalovo vyrastal v Banskej Bystrici. V roku 2014 prestúpil do tímu FC DAC 1904 Dunajská Streda, kde pôsobil do roku 2017. Po polročnom angažmá v maďarskom klube Mezőkövesd Zsóry FC, kde ho viedol slovenský tréner Mikuláš Radványi, odišiel do klubu FK Senica. V Senici odohral len 10 zápasov, následne pred sezónou 2018/2019 prestúpil do ďalšieho slovenského klubu FC ViOn Zlaté Moravce. Vo svojom prvom zápase vstrelil gól do siete Slovanu Bratislava pri prehre . So Zlatými Moravcami obsadil 10. miesto v tabuľke. Brašeň si počas tejto sezóny k jedinému gólu pripísal aj dve asistencie. Celkovo nazbieral sedem žltých kariet.
Výtrusné rastliny

Výtrusné rastliny (lat. "Sporophyta, Sporophytae") môže byť:
Výtrusné rastliny (Cryptogamia)

Výtrusné rastliny (lat. "Sporophyta(e)"; staršie názvy: nižšie rastliny, nižšie organizované rastliny, kryptogamy, kryptogamné rastliny, tajnosnubné rastliny, tajnosnubné, bezkveté rastliny, nekvitnúce rastliny - lat. "Cryptogamia, Cryptogamae") je súhrnné označenie (resp. v starých systémoch taxón) pre všetky rastliny s výnimkou rastlín označovaných ako semenné rastliny (=fanerogamy, javnosnubné rastliny, kvitnúce rastliny); pričom definícia pojmu "rastlina" z predchádzajúcej polvety sa mení podľa zvoleného systému: staršie sa napríklad do rastlín - a teda aj výtrusných rastlín - rátali aj baktérie (prípadne aj vírusy) a huby, ktoré sa dnes už za rastliny väčšinou nepovažujú. Pre výtrusné rastliny je charakteristické, že nemajú semená, kvety a rozmnožujú sa spórami. Výtrusné rastliny možno ďalej rozdeliť na výtrusné necievnaté rastliny (tajnosnubné necievnaté rastliny) a výtrusné cievnaté rastliny (tajnosnubné cievnaté rastliny). 
Pojem používal už Linné, u ktorého Cryptogamia tvorili opak kvitnúcich rastlín a zahŕňali riasy, huby, machy, paprade, ďalej niektoré semenné rastliny nemajúce viditeľné kvety (napr. rody Ficus či Lemna) a dokonca aj niektoré skupiny živočíchov, ako napríklad hubky a koraly.
Nekvitnúce rastliny

Nekvitnúce rastliny (iné názvy: bezkveté rastliny, nekvetnaté rastliny) môžu byť:
Kvitnúce rastliny

Kvitnúce rastliny alebo kvetnaté rastliny môžu byť:
Majstrovstvá Európy UEFS vo futsale mužov 2018

Majstrovstvá Európy UEFS vo futsale mužov 2018 bol v poradí 13. turnaj majstrovstiev Európy UEFS vo futsale AMF, ktoré organizuje Európska futsalová únia (UEFS). Konal sa v dňoch od 9.13. apríla 2018 v Lloret de Mar, v Katalánsku, za účasti 8 tímov. Jediným nováčikom turnaja bolo družstvo Bosny a Hercegoviny; pôvodne sa malo predstaviť aj družstvo Kazachstanu. Katalánsko organizovalo mužský európsky šampionát druhýkrát, keď predtým hostilo toto podujatie v roku 2006, v mestách Santa Coloma de Farners, Arbúcies a Sant Hilari Sacalm. Zápasy sa odohrali v aréne Pavelló Esports Molí. Svoj druhý titul získalo , ktoré vo finálovom zápase zvíťazilo nad .
Pôvodne sa mali ME 2018 konať v belgickom meste La Louvière, ale belgický usporiadateľ odstúpil od organizatúry turnaja. V januári 2018 sa rozhodlo o novom usporiadateľovi z Katalánska.
Výtrusné cievnaté rastliny

Výtrusné cievnaté rastliny alebo cievnaté výtrusné rastliny môžu byť:
Charles Korvin

Charles Korvín (* 21. november 1907, Piešťany – † 18. jún 1998, New York) bol filmový a televízny herec. Narodil sa v Rakúsko-Uhorsku (pod menom Géza Korvín Kárpáthy), neskôr sa presťahoval do Spojených Štátov a v roku 1940 dokončil štúdia na Sorbonne. Korvín debutoval na Broadwayi v roku 1943 po umeleckým menom Geza Korvín. Po podpise filmovej zmluvy s Universal Pictures si svoje rodné meno natrvalo zmenil na Charles Korvin. Počas tejto dekády pracoval nepretržite na troch filmoch spoločne s herečkou Merle Oberon. V roku 1950, po odchode z Universal Pictures hral množstvo postáv "darebákov" vo filmoch a televíznych, vrátane ruského agenta Rokova v "Tarzan's Savage Fury" v hlavnej úlohe s Lexom Barkerom. V roku 1957 sa stal naturalizovaným občanom USA. Ako televízny herec hral vo filme Zorro José Sebastiána de Vargu a tiež latinského tanečného inštruktora vo filme " The Honeymooners" v epizóde s názvom "Mama Loves Mambo".  V roku 1959 hral v USA/UK televíznom seriáli "Interpol Calling". Korvín zomrel vo veku 90 rokov na Manhattane.
Matúš Čonka

Matúš Čonka (* 15. október 1990, Košice) je slovenský profesionálny futbalista hrajúci za klub ViOn Zlaté Moravce. Jeho pozíciou je post obrancu, zvyčajne krajového.
Klubová kariéra.
Košice.
Svoju futbalovú kariéru začal Čonka v Košiciach, v klube Lokomotíva Košice, odkiaľ v roku 2006 zamieril do mládežníckych tímov MFK Košice. V priebehu troch rokov sa prepracoval do A-mužstva.
Slavia Praha.
V roku 2012 prestúpil do pražskej Slavie, kde pôsobil necelé 3 roky. V roku 2013 (26. mája) prispel gólom ku výhre nad Hradcom Králové, ktorý následne zostúpil do druhej českej futbalovej ligy.
Trnava.
V roku 2014 prestúpil do FC Spartak Trnava. V klube pôsobí dodnes, v momentálne prebiehajúcej sezóne zaznamenal v prvom kole Fortuna ligy vlastný gól pri prehre s FK Senica (). So Spartakom sa v sezóne 2018/19 predstavil v predkolách Ligy majstrov a v skupinovej fáze Európskej ligy, kde obsadila Trnava 3. miesto.
Papraďovité rastliny

Papraďovité rastliny (lat. Polypodiopsida) môže byť:
Vyššie rastliny

Vyššie rastliny (iné názvy: vyššie organizované rastliny, listnatostonkové rastliny , listnatoosové - lat. "Cormobionta, Cormophyta, Cormophytae, Cormophytinea"; telómové rastliny - lat. "Telomobionta, Telomophyta, Telomophytae") môžu byť :
Vyššie rastliny (iný názov: vyššie organizované rastliny) môžu byť aj len semenné rastliny (Spermatophyta).
Poznámka.
Papraďorastmi sa v tomto článku myslia papraďorasty v tradičnom širšom ponímaní, čiže vrátane napr. rýniorastov a plavúňorastov - pozri papraďorasty (vrátane plavúňorastov).
Stolica (geomorfologický podcelok)

Stolica je geomorfologický podcelok Stolických vrchov. Najvyšší vrch podcelku i celého pohoria je Stolica, dosahujúca výšku .
Polohopis.
Podcelok zaberá východnú, najvyššiu časť Stolických vrchov, od zvyšku pohoria oddelenú údolím rieky Muráň. Severným susedom je Spišsko-gemerský kras s podcelkami Slovenský raj a Muránska planina, západným smerom pokračujú Stolické vrchy podcelkom Tŕstie. Južne nadväzuje Revúcka vrchovina s podcelkami Železnícke predhorie, Hrádok a Dobšinské predhorie, východným smerom ležia Volovské vrchy s podcelkom Havranie vrchy.
Chránené územia.
Severná časť územia patrí do ochranného pásma Národného parku Muránska planina, medzi maloplošné chránené územia patrí prírodná rezervácia Zdychavské skalky a Lúky pod Ukorovou.
Milichus (prepustenec)

[Flavius] Milichus [Soter] (* ?† po roku 65) bol prepustenec senátora Flavia Scaevina, ktorý informoval cisára Neróna o Pisonovom sprisahaní (65).
Odhalenie Pisonovho sprisahania.
Milichovu úlohu v odhalení sprisahania opisuje Tacitovo dielo "Annales". Podľa Tacita nie je známe, či bol Milichus oboznámený s plánom na zvrhnutie cisára. Po tom, čo sa Scaevinus vrátil domov zo stretnutia s Antonion Natalom zapečatil svoju poslednú vôľu, vybral rodinnú dýku, usporiadal slávnostnejšiu večeru než obvykle a svojim obľúbeným otrokom udelil slobodu. Nakoľko bola dýka otupená, požiadal Milicha, aby ju naostril a tiež aby prichystal obväzy a prípravky na zastavenie krvácania. Neobvyklé správanie jeho patróna spolu s touto neobyčajnou požiadavkou mohli vzbudiť Milichovo podozrenie z chystaného útoku na cisára. Milichus tiež vypočul radu svoju manželku, ktorá poukázala na to, že mnoho prepustencov a otrokov v Scaevinovej domácnosti bolo svedkom rovnakých udalostí a mlčaním tak nezíska nič, avšak keď bude prvým, kto cisára upozorní, dostane sa mu značnej odmeny.
Nasledujúceho rána na svitaní sa preto Milichus vybral do cisárskych záhrad, kde sa stretol s Nerónovym prepustencom Epaphroditom, ktorý ho doprevodil k samotnému cisárovi, ktorému Milichus vyzradil všetko, čo mu bolo známe o chystanom sprisahaní. Nero následne predvolal Scaevina, ktorý zaprel obvinenia z konšpirácie a Milicha označil za klamára. Milichova manželka napokon pripomenula, že Scaevinus mal tajné stretnutie s Antoniom Navalom a že obaja si boli blízki s Gaiom Calpurniom Pisonom, čo napokon viedlo k predvolaniu Navala. Scaevinus a Navalis boli vypočutí oddelene. Rozpory v ich výpovediach prehĺbili cisárovo podozrenie. Len čo im bolo pohrozené mučením, vyzradili plán sprisahania.
Život po odhalení sprisahania.
Vďaka svojmu činu Milichus získal majetkovú odmenu neznámej výšky a grécke "cognomen" "Soter" („Zachránca“).
Tŕstie (geomorfologický podcelok)

Tŕstie je geomorfologický podcelok Stolických vrchov. Najvyšší vrch podcelku Salašiská dosahuje výšku . Západný, severný i východný okraj územia lemuje geomorfologická časť Muránska brázda.
Polohopis.
Podcelok zaberá centrálnu časť Stolických vrchov, od zvyšku pohoria oddelenú údoliami riek Muráň (na východe) a Rimava (na západe). Severným susedom je Spišsko-gemerský kras s podcelkom Muránska planina, západným smerom pokračujú Stolické vrchy podcelkom Klenovské vrchy. Južne nadväzuje Revúcka vrchovina s podcelkom Železnícke predhorie a východným smerom pokračuje pohorie podcelkom Stolica.
Chránené územia.
Severná časť územia patrí do ochranného pásma Národného parku Muránska planina, medzi maloplošné chránené územia patrí CHA Tunel pod Dielikom, CHA Lúka pod cintorínom, prírodná rezervácia Tŕstie a Hodošov les.
Klenovské vrchy

Klenovské vrchy sú geomorfologický podcelok Stolických vrchov. Najvyšší vrch podcelku je Ostrá (), strednou časťou prechádza geomorfologická časť Kokavská brázda.
Polohopis.
Podcelok zaberá centrálnu časť Stolických vrchov, od zvyšku pohoria oddelenú údoliami riek Rimava (na východe) a Rimavica (na západe). Severným susedom je Spišsko-gemerský kras s podcelkom Muránska planina a Balocké vrchy (podcelok Veporských vrchov), západným smerom pokračujú Stolické vrchy podcelkom Málinské vrchy. Južne nadväzuje Revúcka vrchovina s podcelkami Cinobanské predhorie a Železnícke predhorie a východným smerom pokračuje pohorie podcelkom Tŕstie.
Arthur Melo

Arthur Melo, celým menom Arthur Henrique Ramos de Oliveira Melo (* 12. august 1996, Goiânia|Brazília) je brazílsky futbalista hrajúci za taliansky klub Juventus. Jeho pozíciou je post stredového záložníka.
Klubová kariéra.
Brazília.
Arthur začal svoju kariéru vo svojom rodnom klube Goiás vo veku dvanásť rokov. V roku 2010 sa po návrate z mládežníckeho turnaja presťahoval do Grêmia.
V januári 2015, po jeho pôsobivom vystúpení v Copa São Paulo de Futebol Júnior, bol preradený z mládežníckeho tímu Grêmio pod vedúcim prvého tímu Luizom Felipem Scolarim. Nečakane začal proti tímu Aimoré v Campeonato Gaúcho. V roku 2016 si odbil svoj ligový debut v poslednom zápase sezóny, pri prehre s tímom Botafogo.
V roku 2017 sa stal hráčom prvého tímu po pravidelnej sérii dobrých výkonov v Primeira Liga a Campeonato Gaúcho. Pri svojom debute v Copa Libertadores, remizoval proti Club Guaraní. Jeho štýlom hrania pripomínal španielskeho záložníka Andrésa Iniestu a prilákal tým záujem zo strany európskych klubov, ako je Chelsea, FC Barcelona a Atlético Madrid. V máji Arthur zaznamenal svoj prvý profesionálny gól, a to v zápase proti Fluminense pri výhre v Copa do Brasil.
Barcelona.
Dňa 9. júla 2018 bol oficiálne predstavený ako hráč veľkoklubu FC Barcelona. Prestupová čiastka sa mala pohybovať okolo 40 miliónov eur, Arthur prebral číslo dresu 8 po legende Barcelony Andrésovi Iniestovi.
Málinské vrchy

Málinské vrchy sú geomorfologický podcelok Stolických vrchov. Najvyšší vrch podcelku je Jasenina (), severnou časťou prechádza geomorfologická časť Ipeľská brázda.
Polohopis.
Podcelok zaberá západnú časť Stolických vrchov, od zvyšku pohoria oddelenú údolím rieky Rimavica. Severným smerom ležia Balocké vrchy a Sihlianska planina (podcelky Veporských vrchov), západným a južným smerom nadväzuje Revúcka vrchovina s podcelkom Cinobanské predhorie a východným smerom pokračuje pohorie podcelkom Klenovské vrchy.
Majstrovstvá Európy UEFS vo futsale žien 2017

Majstrovstvá Európy UEFS vo futsale žien 2017 bol v poradí 7. turnaj majstrovstiev Európy UEFS vo futsale AMF žien, ktoré organizuje Európska futsalová únia (UEFS). Konal sa v dňoch od 5.8. decembra 2017 v Lloret de Mar, v Katalánsku, za účasti 4 tímov. Turnaj žien sa konal spolu turnajom mužov do 21 rokov. Nováčikom podujatia bolo družstvo Nórska. Katalánsko organizovalo ženský európsky šampionát druhýkrát, keď hostilo toto podujatie v roku 2015, v meste Santa Coloma de Farners. Zápasy sa odohrali v aréne Pavelló Els Saioners s kapacitou 500 miest. Víťazstvo obhájilo , ktoré sa v jedinej hranej skupine umiestnilo pred a .
Copywriting

Copywriting je anglický výraz, ktorý v oblasti reklamy a marketingu označuje tvorbu reklamných textov, v širšom význame tvorba textov pre marketing ako taký.
Tento termín vznikol spojením dvoch slov: "copy" (výraz pre reklamný text) a "writing" (písanie). Cieľom copywritingu je vhodne napísať text tak, aby presvedčil potenciálneho zákazníka k nákupu produktu alebo služby a zároveň prehĺbil pozitívne vnímanie značky (brandu).
Osoba, ktorá sa venuje copywritingu, sa označuje ako "copywriter". 
V oblasti copywritingu je možné rozlíšiť dva rozmery: "online copywriting" (písanie reklamných textov pre internetové prostredie) a "offline copywriting" (offline využitie prevažne v tlači, napríklad texty pre časopisy, katalógy, letáky atď.)
Zamestnanie.
Mnohí copywriteri sú zamestnaní v marketingových oddeleniach, reklamných agentúrach, firmách pre styk s verejnosťou, copywriterských agentúrach alebo pracujú ako samostatne zárobkovo činné osoby na voľnej nohe, pričom ich klientmi sú malé aj veľké spoločnosti.
Reklamné agentúry zvyčajne zamestnávajú copywriterov ako súčasť kreatívneho tímu, v ktorom spolupracujú s umeleckými riaditeľmi alebo kreatívnymi riaditeľmi. Copywriter píše kópiu alebo scenár reklamy, pričom vychádza najmä z informácií získaných od klienta. Ktorýkoľvek člen tímu môže koncipovať celkovú myšlienku a proces spolupráce často zlepšuje prácu. Niektoré agentúry sa špecializujú na služby v určitom odvetví alebo sektore.
Milichus

Milichus môže byť:
Zenon Martyniuk

Zenon Martyniuk (* 23. jún 1969, Gredele, Poľsko) je poľský hudobník a spevák spájaný so žánerom Disco Polo. Býva nazývanym aj "Kráľom Disco Polo", je vokalistom skupiny Akcent.
Biografia.
Vzdelanie.
Ukončil IV líceum v Bialymstoku a ekonomické štúdiá v Bielsku Podlaskom. Počas štúdia na základnej škole začal rozvíjať aj svoje hudobné vzdelanie. Prvými učiteľmi hudby mu boli jeho dvaja strýkovia, ktorí hravali v hudobných skupinách na obecných zábavách.
Kariéra.
Spočiatku vystupoval so skupinami "Akord" a "Centrum". Na konci roku 1989 založil spolu s Mariuszom Anikiejom skupinu "Akcent". Názov pochádza z prvých písmen názvov predchádzajúcich dvoch skupín "Akord" a "Centrum". Medzi rokmi 1991 - 1993, po odchode Mariusza Anikieja do Belgicka vystupoval v skupine Ex-Akcent spoločne s Henrym Mellerom (ex-bubeníkom skupiny Červeno-čierni) a skupinou Crazy Boys. Po návrate Mariusza Anikieja do Poľska obnovil projekt "Akcent", v ktorom je vokalistom do dnešného dňa. Hosťoval tiež v skupine "Select", v spoločne s ktorou nahral duet s Waldemarom Oksztulom. 
Je jedným z najpopulárnejších umelcov žánru discopolo a je považovaný za popredného predstaviteľa smeru discopolo. Medzi jeho najznámejšie  piesne patria „Gwiazda”, „Królowa nocy”, „Pragnienie miłości”, „Przekorny los” a „Sonet dla miłości”, ktorú venoval svojej manželke.
V júli 2014 predstavil skladbu „Przez Twe oczy zielone”. Videoklip odpublikovaný v službe Youtube zaznamenal úspech a stal sa historicky druhým (prvým bolo video „Ona tańczy dla mnie” od skupiny Weekend), ktorý prekročil hranicu 100 miliónov zhliadnutí. V decembri 2016 si počas vianočného koncertu v Zakopanom zaspieval duet s Marylou Rodowicz.
Ovláda spev v rómskom jazyku.
Marketing.
1. februára 2017 vstúpil na poľský trh energetický nápoj "Zenek Energy Drink" s obrázkom Martyniuka vytvorený varšavskou spoločnosťou Just Food. 5. júla vydalo vydavateľstvo Edipresse autobiografickú knihu", Zenek Martynyuk – Život to sú momenty" napísanú Martynou Rokita. V tom istom mesiaci, bolo potvrdené, že vznikne aj dokumentárny film o spevákovom živote podľa scenára Kataríny Jungowskej. Premiéra je naplánovaná na jeseň roku 2018. 12. decembra, spolu s Slawomirom Świerzyńskim, R. Liszewskim a Martinom Millerom, vystúpil na galakoncerte 25. výročia TV Polsat s piesňou „Przez Twe oczy zielone” v orchestrálnom aranžmáne.
Osobný život.
Od 4. februára 1989 je ženatý. Má syna Daniela (narodený 1. augusta 1989). Žije v Grabówke, v blízkosti Bialymstoku.